Na osnovu člana 32 stav 1 tačka 11 i člana 45 stav1 tačka 2 Zakona o lokalnoj samoupravi (Sl.List RCG br 42/03,28/04,75/05,13/06, Sl.list CG br. 88/09, 03/10, 38/12, 10/14, 57/14, 03/16), člana 29 stav 1 Zakona o održavanju stambenih zgrada (Sl.list CG br.41/16) i člana 31 Statuta opštine Tivat (Sl.list RCG-opštinski propisi br.40/04 i 26/06 i Sl.list CG-opštinski propisi br.12/11, 21/11, 3/13),Skupština opštine Tivat, na sjednici održanoj dana 07.11.2017. godine donijela je

ODLUKU

o izmjeni i dopuni Odluke o rješavanju stambenih potreba lica koja bira ili imenuje Skupština opštine i Predsjednik opštine i drugih lica čiji je rad od posebnog interesa za Opštinu

OPŠTE ODREDBE

Član 1

U Članu 1 Odluke o rješavanju stambenih potreba lica koja bira ili imenuje Skupština opštine i Predsjednik opštine i drugih lica čiji je rad od posebnog interesa za Opštinu (u daljem tekstu: Odluka), stav 1 alineja 3 briše se, a alineja 4 postaje alineja 3;

U istom članu 1 stav 2 se briše u cjelosti i glasi:

„Lica u smislu stava 1, alineja 1, 2 i 3 ovog člana su lica čiji je izbor ili imenovanje, odnosno postavljenje uslovljen zasnivanjem radnog odnosa u organima opštine ili javnim službama čiji je opština jedini osnivač.“

Član 2

Član 5 stav 1 Odluke se mijenja u cjelosti i glasi :

„Lica iz člana 1. stav 1. ove odluke, prema broju članova porodičnog domaćinstva imaju pravo na stan sljedeće strukture, i to:

 1. za samca, garsonjera ili jednosoban stan,

 2. za dva člana jednoiposoban ili dvosoban stan,

 3. za tri člana porodice dvoiposloban ili trosoban stan,

 4. za četiri člana porodice, troiposoban ili četvorosoban stan

 5 za pet ili više članova porodice četvoroiposoban ili veči stan.“

 **Član 3**

Član 6 Odluke se mijenja u cjelosti i glasi:

„Llice kome je Opština Tivat dodijelila odgovarajući stan, odnosno kreditom riješila stambeno pitanje, odnosno lice čijem je članu porodičnog domaćinstva Opština Tivat na isti način riješila stambeno pitanje, u skladu sa sa tadašnjim propisima o rješavanju stambenih pitanja, nema pravo na rješavanje stambenih potreba, u smislu ove Odluke..“

 Član 4

U poglavlju II KRITERIJUMI ZA RJEŠAVANJE STAMBENIH POTREBA

Član 10 Odluke se mijenja u cjelosti i glasi:

„Prioritet za rješavanje stambenih potreba lica iz člana 1 ove Odluke , utvrđuje se na osnovu sledećih kriterijuma:

1. značaj poslova do 55 bodova;
2. broj članova porodičnog domaćinstva do 25 bodova
3. postojeća stambena situacija do 20 bodova.“

**Član 5**

Nakon člana 10 dodaje se član 10a , „Dopunski kriterijumi“, koji glasi:

„Ukoliko primjenom kriterijuma iz člana 10 Odluke, dva ili više podnosioca zahtjeva imaju isti broj bodova, prioriet u rješavanju stambene potrebe određuje se primjenom dopunskih kriterijuma i to sljedećim redoslijedom:

1. lično učešće zaposlenog do 60 bodova;

2. radni staž do 40 bodova;

 **Član 6**

Član 11 Odluke, „Značaj poslova“, se mijenja u cjelosti i glasi:

„Značaj poslova vrednuje se na način što se vrijednost poslova utvrđena koeficijentom, u skladu sa Zakonom o zaradama zaposlenih u javnom sektoru na dan raspisivanja oglasa, uvećava 3 puta.“

 **Član 7**

Član 13 stav 1 Odluke , „Broj članova domaćinstva“, se mijenja i glasi:

„Broj članova porodičnog domaćinstva vrednuje se sa najviše 25 bodova i to:

 - samcu pripada 5 bodova,

 - porodičnom domaćinstvu od 2 člana pripada 10 bodova,

 - porodičnom domaćinstvu od 3 člana pripada 15 bodova,

 - porodičnom domaćinstvu od 4 člana pripada 20 bodova,

 - porodičnom domaćinstvu od 5 i više članova pripada 25 bodova.“

Nakon stava 2 ovog člana dodaju se novi stavovi 3 i 4 koji glase:

„Izuzetno, ukoliko sa podnosiocem zahtjeva stanuju srodnici i njihova maloljetna djeca u periodu od najmanje dvije godine prije podnošenja zahtjeva, a nemaju riješeno stambeno pitanje, podnosilac zahtjeva ima pravo na jednu prostoriju više.

Licima iz člana 1 Odluke može se dodijeliti i stan manje površine od onog koji mu pripada po odredbama člana 5 ove Odluke, ako se o tome isti saglasi pismenim putem.“

**Član 8**

Član 12, „Postojeća stambena situacija“, mijenja se u cjelosti i glasi

„Postojeća stambena situacija vrednuje se na sljedeći način:

 1. Licu koje nema stan, u smislu člana 4. Odluke, pripada 15 bodova

 1a.Licu koji je podstanar broj bodova uvećava se za 5.

2. Lice koji sa članovima porodičnog domaćinstva ima stan , odnosno stambenu zgradu neodgovarajuće površine , pripada :

 a) ako nedostaje do 8 m2, 3 boda

 b) ako nedostaje do 12 m2, 6 bodova

 c) ako nedostaje do 16 m2, 9 bodova

 d) ako nedostaje 15 do 20 m2, 12 bodova

Stanom neodgovarajuće površine smatra se stan manje stambene površine predviđene članom 5. ove Odluke.

 3. Licu koji posjeduje neuslovan stan pripada 8 bodova

Pod neuslovnim stanom, u smislu ove Odluke smatra se stan koji, uzimajući u obzir sve uslove, ne obezbjeđuje ni minimalne uslove stanovanja (mračni, vlažni stanovi, stanovi sagrađeni od lošeg materijala, montažni stanovi sa ograničenim rokom trajanja, dotrajali trošni stanovi i drugi), što u svakom konkretnom slučaju utvrđuje stručna komisija.

Licu koji posjeduje neuslovan stan i nedovoljne površine, sabiraju se bodovi iz tač. 2 i 3 stav 1 ovog člana.“

 **Član 9**

Nakon člana 12 dodaje se novi član 12a koji glasi:

„Lično učešće zaposlenog

Lično učešće zaposlenog vrednuje se na način što se uzima omjer u kojem se najveće učešće zaposlenog, u odnosu na druga učešća, boduje sa 50 bodova. Svako naredno učešće zaposlenog vrednuje se u procentualnom odnosu, manjim brojem bodova.“

 **Član 10**

Član 48 stav 1 mijenja se i glasi:

„Stručne i administrativno- tehničke poslove za potrebe Komisije obavlja Sekretarijat za lokalnu samoupravu.“

 **Član 11**

Član 49 Odluke se briše u cjelosti, član 50 postaje član 49, a član 51 postaje član 50.

 **Član 12**

Član 52 se briše i dodaje novi član 51 koji glasi:

„Izuzetno, od člana 50 Odluke, Komisija može,na predlog predsjednika Opštine, uz saglasnost Skupštine opštine bez oglašavanja, rješavati stambene potrebe pojedinih lica iz člana 1 stav 1ove Odluke, neposrednim putem, dodjelom odgovarajućeg stana u zakup ili dodjelom kredita.

U slučaju rješavanja stambenih potreba, na način predviđen u stavu 1 ovog člana, kod neposredne dodjele stana u zakup, licu se može omogućiti kupovina stana na rate, predviđena članom 23 ove Odluke, tek nakon isteka mandatnog perioda na koji je imenovan odnosno postavljen ili nakon prestanka funkcije koju obavlja, što će se regulisati ugovorom o davanju stana u zakup.

Ukoliko lokalni funkcioner ili lice čiji rad je od posebnog interesa za Opštinu na lični zahtjev raskine radni odnos kod lokalne uprave Opštine Tivat, prije navedenog perioda iz stava 2 ovog člana, ugovor o zakupu stana se raskida i stan vraća oslobođen od lica i stvari najkasnije u roku od 60 dana od dana prestanka radnog odnosa.

U slučaju dodjele kredita, na način predviđen u stavu 1 ovog člana, lokalni funkcioner ili lice čiji rad je od posebnog interesa za Opštinu koji na lični zahtjev raskine radni odnos kod lokalne uprave Opštine Tivat, prije isteka perioda predviđenog u stavu 2 ovog člana, u obavezi je da preostali kreditni dug isplati odjednom, što će se regulisati posebnim ugovorom predviđenim članom 33 ove Odluke.“

**Član 13**

Članovi 59, 60, 61 i 62 postaju članovi 58, 59 i 60.

  **Član 14**

Ova Odluka stupa na snagu osmog dana od dana objavljivanja u Službenom listu Crne Gore- opštinski propisi.

Broj:0304-370-367

Tivat, 07.11.2017. godine

SKUPŠTINA OPŠTINE TIVAT

Predsjednik

Ivan Novosel